בעוד כמה ימים, אחגוג את יום הולדתי ה-17. משמע שאני חיה כבר 16 שנים שלמות.
את עוגת השוקולד הראשונה שטעמתי אכלתי ביום ההולדת הראשון שלי. בגיל שנה בדיוק, אמי הכינה לי עוגת שוקולד בצורת מיקי-מאוס. מאז חלפו 16 שנים והספקתי לאכול המון (המון, המון המון! 🙂 ) עוגות שוקולד. חלקן היו ממש מגעילות, כמו למשל כל סוגי עוגות הבית הקנויות של הסופר. חלקן היו פחות או יותר סבירות, אך לא מספיק רכות ו/או שוקולדיות. חלק מהן היו פשוט נפלאות, כמו למשל העוגה הזאת, או זאת, או זאת, או זאת…..
אבל אף עוגת שוקולד לא משתווה לעוגה הזו.
אז, מה הופך את העוגה הזו לעוגת השוקולד הכי טובה שאי-פעם טעמתי? האמת שאין בה שום רכיב סודי- כמה שהיא פשוטה, כך היא גם טעימה. כל רכיביה פשוטים ונפלאים והעוגה נטולת ביצים, חלב ואלרגנים למיניהם. היא בכל זאת שוקולדית בטירוף, רכה ועננית בזכות כמות נדיבה מאוד של שוקולית (שניתן להחליף בתערובת של קקאו ואבקת סוכר אם אתם רוצים, ראו הוראות הכנה) בבלילה. היא מאוד קלה להכנה וכל החומרים הדרושים לה נמצאים תמיד בבית.
אני אגלה לכם סוד קטן- כשהכנתי את העוגה, כמעט נגמר לי קמח החיטה הלבן בבית. השתמשתי בקמח מלא והעוגה בכל זאת יצאה מושלמת! כך שמרוויחים מהעוגה הזאת הן מהפן הבריאותי.
סוקרנתם? תנסו להכין את העוגה, אשמח לשמוע איך יצא לכם!
מחממים תנור מראש ל-180 מעלות. מרפדים את התבניות בנייר אפייה ומשמנים היטב.
מעבירים את כל החומרים היבשים לקערה ומערבבים היטב בעזרת מטרפה ידנית עד לפיזור אחיד וללא גושים.
מוסיפים בבת אחת את השמן, המים ואת החומץ. מערבבים בזריזות עד לקבלת תערובת חלקה ואחידה, מעבירים במהירות לתבניות ואופים כ-30 דק', עד שקיסם יוצא עם מעט פירורים לחים.
היי, למה ב-2 תבניות? אם עושים בתבנית אחת זה חצי מהכמות?
הכנתי אתמול ויצא ממש טעים, גם שפכתי גנאש שוקולד מריר מעל והפידבקים לגבי הטעם היו אחלה… אבל העוגה התפרקה לגמרי. לא הצלחנו להוציא חתיכה אחת שלמה, הכל התפורר בדרך לצלחת… אחלנו ערמת חול שחרחר ומתוק. מה אפשר לעשות כדי שזה יתגבש קצת יותר?
לי היא לא התפרקה בכלל. האם עקבת אחרי כל הוראות המתכון? יכול להיות שאפית קצת יותר מדי?
האם אפשר להקטין את כמות השמן?